"Setswana Puo ya Gae (HL)/P2 9 DBE/Ngwanaitseele 2014 NSC – Memorantamo POTSO 10: MASEGO – G Mokae Mo tlhamong ya motlhatlhojwa go solofetswe go akarediwa ga dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. • Masego o ne a welwa ke kutlobotlhoko ya go betelelwa morago ga go nwa bojalwa jo a neng a bo filwe ke Sannah, fa ba ne ba tswile loeto lwa dikgaisano tsa mmino tsa dikolo. • Mogokgo wa sekolo sa Sedimosang, Rre Knox Senamolela le Rre Joseph Kgotle ba tshwanelwa ke go busetsa Masego gae ka a ne a imile, a ka se tswelele ka sekolo. • Ka ntlha ya go tsewa ke maikutlo, Kgabo Motsepe o teketa Masego mo go maswe morago ga go lemoga gore o imile. • Masego o amogelwa kwa bookelong botshelo jwa gagwe bo tshwere ka tlhale fela. • Kwa bookelong, dingaka di bolelela batsadi ba ga Masego fa a tshwanetse go dirwa karo go boloka botshelo jwa lesea kgotsa jwa ga Masego. • Dingaka di bolela fa Masego a na le kgatelelo ya madi e e tsenyang botshelo jwa lesea le a le imileng mo kotsing. • Ka lesego, Masego o kgona go tshola ngwana yo a mo godisang a sa itse rraagwe gore ke mang. • Petelelo ya ga Masego e mo tlholela sekgopi mo moweng moo a tlhowang kamano ya monna le mosadi; le go gana makau a mantsintsi a a neng a ipala mabala a kgaka mo go ena. • Kutlobotlhoko e wela Masego fa rraagwe, Kgabo Motsepe a kgwagediwa ka ntlha ya go amega mo go bolaweng ga base Schalk le go fisiwa ga ntlo ya bona. • Morago ga go kalediwa ga Kgabo Motsepe, Masego o tshwanelwa ke go tsaya maikarabelo a go batla tiro go godisa Sello le go tlhokomela mmaagwe, Goabaone. O bona tiro kwa ga ba ga Lazar. • Mmaagwe Masego, Goabaone o ikela badimong le go tlogela Masego mo kutlobotlhokong e e boitshegang. • Masego ga a nnisege kwa tirong ya gagwe ka gore bathapi ba gagwe ba ne ba tshwenngwa ke mapodisi nako le nako ka ntlha ya go amega ga bona mo dipolotiking. • Masego o ratana le Vusi Mngoma yo a neng a tshelela mo go bogisiweng ke mapodisi. O feleletsa a botsolotswa ke mapodisi a a neng a batla tshedimosetso ka Vusi Mngoma le ba ga Lazar. • Ntlo ya bathapi ba ga Masego e feleletsa e jelwe ka molelo ka ntlha ya go amega ga bona mo dipolotiking. • Masego o welwa ke masetlapelo a go tlhokafala ga Vusi Mngoma, yo o neng a bolawa ke mapodisi. • Morago ga go tlhokafala ga Vusi Mngoma, Masego o lebagana le kgwetlho ya ga mosadi wa ga Vusi wa ntlha, yo a neng a leka go tsenya letlhoo fa gare ga bana le ena. [25] KGOTSA Kwalololo e ileditswe Phetla"